CELEX: 32017D1840
Language: sl
Date: 2017-10-09 00:00:00
Title: Izvedbeni sklep Komisije (EU) 2017/1840 z dne 9. oktobra 2017 o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja njene uporabe (notificirano pod dokumentarno številko C(2017) 6719) (Besedilo velja za EGP. )

11.10.2017   
            
            
               SL
            
            
               Uradni list Evropske unije
            
            
               L 261/24
            
         IZVEDBENI SKLEP KOMISIJE (EU) 2017/1840
   z dne 9. oktobra 2017
   o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja njene uporabe
   
      
         (notificirano pod dokumentarno številko C(2017) 6719)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(i) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki na ravni Unije in nacionalni ravni urejajo živila in krmo na splošno ter zlasti varnost živil in krme. Določa tudi nujne ukrepe, kadar je očitno, da živila ali krma, uvožena iz tretje države, verjetno pomeni resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
            
         
               (2)
            
            
               Odločba Komisije 2008/866/ES (2) je bila sprejeta po izbruhu hepatitisa A pri ljudeh, povezanega z uživanjem školjk, uvoženih iz Peruja, ki so bile okužene z virusom hepatitisa A. Navedeno odločbo, ki uvaja nujne ukrepe za začasno prekinitev uvoza iz Peruja nekaterih školjk za prehrano ljudi, je bilo prvotno treba uporabljati do 31. marca 2009.
            
         
               (3)
            
            
               Perujski pristojni organ je bil zaprošen, da zagotovi zadovoljiva jamstva, da so bile pomanjkljivosti, ugotovljene v zvezi s sistemom spremljanja za odkrivanje virusa pri živih školjkah, odpravljene. Medtem je bilo treba podaljšati nujne ukrepe, dokler ni bila dokazana učinkovitost korektivnih ukrepov. Do zdaj je bilo obdobje uporabe Odločbe večkrat podaljšano, nazadnje do 30. novembra 2017 z Izvedbenim sklepom Komisije 2015/2022 (3).
            
         
               (4)
            
            
               Da bi službe Komisije preverile, ali so zadnja jamstva, ki jih je zagotovil perujski pristojni organ, učinkovita in zadostna za odpravo nujnih ukrepov, so načrtovale presojo v maju 2017. Vendar je bila presoja zaradi težkih vremenskih razmer, povezanih z meteorološkim pojavom „el niño“, ki je prizadel Peru marca in aprila 2017, ter učinka, ki so ga te razmere imele na proizvodnjo školjk v Peruju, preložena na september 2017.
            
         
               (5)
            
            
               Obdobje uporabe Odločbe 2008/866/ES bi bilo zato treba ustrezno spremeniti. Podaljšanje obdobja uporabe Odločbe 2008/866/ES bi lahko bilo spremenjeno, na podlagi rezultatov presoje služb Komisije.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V členu 5 Odločbe 2008/866/ES se datum „30. november 2017“ nadomesti z datumom „30. november 2018“.
   Člen 2
   Ta sklep je naslovljen na države članice.
   
      V Bruslju, 9. oktobra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  Odločba Komisije 2008/866/ES z dne 12. novembra 2008 o nujnih ukrepih za začasno prekinitev uvoza iz Peruja nekaterih živih školjk za prehrano ljudi (UL L 307, 18.11.2008, str. 9).
   
      (3)  Izvedbeni sklep Komisije (EU) 2015/2022 z dne 10. novembra 2015 o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja njene uporabe (UL L 295, 12.11.2015, str. 45).